Hanke **„****Maakorraldustööd** **riigitee 49 Imavere–Viljandi–Karksi-Nuia km 27,780–31,362 Jaska–Mudiste lõigul“** tehniline kirjeldus

1. **Lepingu objekt**
   1. Lepingu objektiks riigitee 49 Imavere–Viljandi–Karksi-Nuia km 27,780–31,362 Jaska–Mudiste lõigu maakorraldustööd.
   2. Tööde maht on loetletud tehnilisele kirjeldusele lisatud maakorraldustööde mahu ja maksumuse tabelis.
2. **Töö teostamise kirjeldus**
   1. Tellitav töö koosneb järgmistest osadest:
      1. katastriüksuste jagamine kuni kolmeks maaüksuseks;
      2. mõõdistatud maaüksuste maakatastris registreerimise korraldamine.
   2. Töö teostaja on kohustatud:
      1. alustama töö teostamist koheselt pärast töövõtulepingu allkirjastamist lepingu poolte poolt;
      2. taotlema katastriüksuste moodustamiseks katastrimõõdistamise tingimused töövõtulepingu alusel;
      3. teostama töö vastavuses tööle kehtivatele normidele, töö teostaja majandus- ja kutsetegevuses tunnustatud parimale tavale ja praktikale ning tavaliselt seda liiki tööle omasele kvaliteedile;
      4. teostama kõik tööd ja toimingud, mis on vajalikud punktis 2.1. ettenähtud tulemuse saavutamiseks, sh katastrimõõdistamise tingimuste taotlemine, piiri kindlakstegemine, tähistamine, mõõdistamine ja kättenäitamine, katastrimõõdistamise toimikute koostamine, katastrikande menetluse korraldamine, toimikute esitamine kohalikule omavalitsusele vastavate korralduste vastuvõtmiseks jms;
      5. kaasama jagatavate katastriüksuste omanikud piiride kindlakstegemisele ja kättenäitamisele ning piiriprotokolli allkirjastamisele. Kui katastriüksuse omanik piiriprotokolli ei allkirjasta, siis kajastama piiriprotokollis, et katastriüksuse omanik viibis piiri kindlakstegemise juures või kutsuti piiri kindlakstegemise juurde, aga katastriüksuse omanik ei soovinud piiriprotokolli allkirjastada ning esitama selle piiriprotokolli tellijale allkirjastamiseks;
      6. korraldama maaüksuste registreerimise maakatastris, sh esitama toimikud katastribüroosse ning vajadusel täiendama/parandama toimikud vastavalt katastribüroo poolt tehtavatele võimalikele märkustele;
      7. tellija soovil andma tellijale informatsiooni tööde käigu kohta ning informeerima tellijat koheselt töö käigus üleskerkinud probleemidest, sh kui tellija poolt antud piiriettepaneku loodusesse mõõdistamisel erineb mõõdistatud pindala looduses enam kui ±8%;
      8. teostama kõik lepingujärgsed tööd lepingus sätestatud tähtajaks, so **10 kuud** lepingu sõlmimisest.
   3. Tellija on kohustatud:
      1. esitama töö teostajale töö täitmiseks vajalikud lähtedokumendid:
         1. piiriettepanekud koos jagatavate ja moodustavate katastriüksuste piiridega;
         2. jagatavate katastriüksuste omanike nimekirja koos nende kontaktandmetega.
      2. osutama töö teostajale igakülgset kaasabi temast sõltuvate küsimuste ja probleemide lahendamisel.
   4. Transpordiameti poolne piiriprotokollide ja asendiplaanide allkirjastaja on maade osakonna maade projektijuht Agne Mägi.
   5. Kõik eraomandis olevate katastriüksuste jagamistega kaasnevad kinnisasja omaniku poolsed toimingud teeb ja avaldused esitab (välja arvatud katastriüksuse omaniku kohalolekul Lisa 1 Tehnilise kirjelduse punktis 2.2.5. nimetatud piiriprotokolli allkirjastamine ja maakatastriseaduse § 16 lg 1 toodud katastrimõõdistamise tingimused) kinnisasja avalikes huvides omandamise seaduse § 10 lg 4 alusel tellija esindaja (menetluse läbiviija).
   6. Äralõigete joonised asuvad: <https://pilv.mkm.ee/s/hKC9HbaDS8szBB2>.